Document ID: /fineweb-2-swissfilter-quality_10-filterrobots/filtered/00063.jsonl.gz/19

Jean-Michel Guenassia: Το βαλς των δέντρων και του ουρανού
Regular price
$ 18.29 CHF
Sale
μετάφραση: Ειρήνη Αποστολάκη
Το 1890 ο Βίνσεντ βαν Γκογκ εγκαθίσταται σε μια ταπεινή πανσιόν στο χωριό Ωβέρ-συρ-Ουάζ. Συναναστρέφεται στενά τον γιατρό Γκασέ, φίλο των ιμπρεσιονιστών.
Η κόρη του γιατρού, η Μαργκερίτ Γκασέ, είναι μια κοπέλα που ασφυκτιά μέσα στο περιβάλλον οικογενειακής αλλά και γενικότερης κοινωνικής καταπίεσης που επικρατεί για τις γυναίκες εκείνη την εποχή. Θα συναντήσει τον Βαν Γκογκ και θα γίνει ερωμένη του.
Ο Γκενασιά μάς παρουσιάζει τη δική του εκδοχή για τις τελευταίες μέρες της ζωής του ζωγράφου. Και αν ο γιατρός Γκασέ δεν ήταν αγνός εραστής της τέχνης, αλλά ένας φιλοχρήματος και ματαιόδοξος έμπορος; Και αν η κόρη του ήταν ένα πρόσωπο υπερβολικά ρομαντικό και υπερβολικά παθιασμένο κι ερωτευμένο; Και αν ο Βαν Γκογκ δεν αυτοκτόνησε; Και αν ορισμένοι πίνακές του δεν φιλοτεχνήθηκαν από τον ίδιο;
Ο Γκενασιά αξιοποιεί τις πιο πρόσφατες αποκαλύψεις για τη ζωή του ζωγράφου και μπολιάζει την πραγματικότητα με την πλούσια μυθιστορηματική φαντασία του, την οποία γνωρίσαμε από τα μυθιστορήματά του "Η λέσχη των αθεράπευτα αισιόδοξων" και "Η ζωή που ονειρεύτηκε ο Ερνέστο Γκ.", που κυκλοφορούν επίσης από τις εκδόσεις Πόλις.
Πόλις, 2017
280σ.
21x14εκ.
ISBN: 9789604355709
Έγραψαν:
Δεν ξέρω αν η πρόθεση του συγγραφέα ήταν να δημιουργήσει ερωτήματα ή να βάλει τα πράγματα στη θέση τους: ο Βαν Γκονγκ δεν αυτοκτόνησε, ο θάνατός του ήταν ατύχημα, τις τελευταίες μέρες της ζωής του ήταν καλοδιάθετος και δυνατός, ο Γκασέ ήταν ένας παραδόπιστος έμπορος και όχι ο φιλότεχνος γιατρός που γνωρίζουμε. Όταν έχεις στα χέρια σου μια ιστορία ανεκπλήρωτου έρωτα, ανάμεσα σε δύο πολύπλοκους ανθρώπους, με φόντο τα έργα των ιμπρεσιονιστών και τη δυνατότητα να την αφηγηθείς με τέτοια χάρη και απλότητα, οι αρχικές προθέσεις ίσως να μην έχουν και τόση σημασία. Ευγενία Μπογιάνου, Η Αυγή